stanford-oval/wikipedia huggingface dataset:
The Pretenders
Historia > Yhtyeen perustaminen Lontoossa

The Pretenders syntyi kun laulaja kitaristi Chrissie Hynde muutti Lontooseen vuonna 1973. Hynde toimi musiikkitoimittajana musiikkilehti NME:ssä.Vuonna 1976 hän oli aktiivinen tarkkailija brittiläisen punkrockin räjähdyksessä. Hän hengaili usein Sex Pistolsin jäsenten kanssa saatuaan työpaikan Vivienne Westwoodin ja Malcolm McLarenin SEX-vaate- ja asusteputiikista King's Roadilla. Hän myös seurusteli hetken aikaa Pistolsin Steve Jonesin kanssa.
Hynde halusi epätoivoisesti soittaa omassa punk-bändissä, ja hän soitti jopa The Clashin Mick Jonesin ja myöhemmin The Damnedin kanssa ennen kuin hän perusti oman The Pretenders -yhtyeensä 1970-luvun lopulla, The Plattersin vuoden 1955 ”The Great Pretender” -hitin mukaan. Alkuperäisen kokoonpanon muodostivat Hynden lisäksi basisti Pete Farndon, kitaristi James Honeyman-Scott sekä rumpali Martin Chambers.
Historia > Pretendersin alkuperäinen kokoonpano 1978-1982:

Alkuperäistä kokoonpanoa kehuttiin mediassa yhdeksi kitarapohjaisen rockmusiikin pelastajista. Honeyman-Scottia pidetään edelleen yleisesti yhtenä rockin kaikkien aikojen kitarasuuruuksista. Farndon ja Chambers puolestaan muodostivat erittäin tiukan rytmisektion. Kaiken täydensi Hynden sielukas laulu. Yhtueen ensimmäinen single, cover-versio Ray Daviesin ”Stop Your Sobbing” -kappaleesta, oli Nick Lowen tuottama, ja se pääsi alkuvuodesta 1979 Britannian Top 40 -listalle.
The Pretenders -yhtye julkaisi debyyttialbuminsa vuonna 1979. Albumi nousi Britannian listaykköseksi, ja sitä pidetään yleisesti yhtenä kaikkien aikojen parhaista debyyttialbumeista.  Vuoden 1980 single ”Brass in Pocket” nousi listaykkösiksi Britanniassa ja menestyi lähes yhtä hyvin Amerikassa. Maaliskuussa 1981 julkaistiin EP, jonka nimi oli yksinkertaisesti Extended Play, samalla kun Pretenders viimeisteli tuottaja Chris Thomasin kanssa toista albumiaan. Sire Records julkaisi Pretenders II -albumin saman vuoden elokuussa. Se sisälsi toisen Ray Daviesin kappaleen (”I Go to Sleep”). Sitä seurasivat singlet ”Talk of the Town” ja ”Message of Love”.
Historia > Tragedia

1980-luvun alkuun mennessä yhtyeen kokoonpano koki merkittäviä muutoksia. Pete Farndon heroiinin käytöstä tuli nopeasti este yhtyeen menestyksen jatkumiselle, ja kesäkuussa 1982 Hynde erotti hänet ulos yhtyeestä huumeongelman vuoksi. Päiviä myöhemmin Honeyman-Scott kuoli huumeiden yliannostukseen. Farndon kuoli samanlaisiin syihin 10 kuukautta myöhemmin.
Hynde jatkoi Pretendersiä vaihtuvilla kokoonpanoilla, ja yhtyeestä on vuosien saatossa Chrissie Hynden sooloprojekti. Vuonna 1984 Hynde oli tuore äiti Natalie-tyttärelleen, kun yhtye julkaisi kolmannen albuminsa Learning to Crawl. Albumi sisälsi The Pretendersin hitin ”Back on the Chain Gang”, joka oli kunnianosoitus Hynden kuolleille bänditovereille. Se ylsi Yhdysvalloissa pop-listan top 10:een.
Historia > 1990-luku: Packed, Last of the Independents, Isle of View ja Viva El Amor

Packed-albumi julkaistiin vuonna 1990, ja Pretendersistä oli tullut Hynden sooloprojekti; albumi tehtiin kokonaan sessiomuusikoiden avulla. Se ei onnistunut sytyttämään listoja sen enempää Amerikassa kuin Britanniassakaan. Vuonna 1994 ilmestynyt Last of the Independents -albumi sisälsi rock-klassikoksi nousseen rockballadin ”I'll Stand by You”. ja monet lehdistön edustajat pitivät yhtyeen paluuna. Levyllä esiintyivät uusi kitaristi Adam Seymour ja basisti Andy Hobson, ja alkuperäinen rumpali Chambers palasi rumpujen soittajaksi. Tämä The Pretenders -kokoonpano teki vuonna 1995 julkaistun akustisen live-albumin The Isle of View.
Samana vuonna Hynde johti ystävänsä Linda McCartneyn muistokonserttia Here, There and Everywhere - A Concert for Linda. The Pretenders toimi taustayhtyeenä sellaisille vieraille kuin Paul McCartney, George Michael, Elvis Costello ja Tom Jones, joista jälkimmäinen kutsui heidät tekemään yhdessä coverin Iggy Popin ”Lust for Life” -kappaleesta syyskuussa julkaistulle Reload-albumilleen.
Historia > 2000-luku: Loose Screw ja Break Up the Concrete

2000-luvulla Hynde muokkasi kokoonpanoa jälleen kerran uudelleen lisäämällä James Walbournen ja Eric Heywoodin kitaristeiksi, Nick Wilkinsonin basistiksi, samalla Pretendersin tuotanto hidastui, vaikka vuoden 2002 lopulla julkaistu reggae-sävytteinen Loose Screw ja vuoden 2008 Break Up the Concrete -levy menestyivät edelleen hyvin Ison-Britannian listoilla, eikä Hynden laulu menettänyt koskaan elinvoimaisuuttaan. Jim Keltner soitti rumpuja Break Up the Concrete -albumilla, vaikka alkuperäinen rumpali Martin Chambers jatkoi Pretendersin kiertuerumpalina.
Vuonna 2012 Hynde jätti yhtyeen tauolle. Kaksi vuotta myöhemmin hän julkaisi ensimmäisen sooloalbuminsa Stockholm, jota seurasi vuonna 2015 hänen muistelmateoksensa Reckless: My Life as a Pretender.
Kun yhtye kokoontui uudelleen vuotta myöhemmin kiertueelle Stevie Nicksin kanssa, edellinen kokoonpano pysyi ennallaan, vaikka se ei osallistunutkaan vuoden 2016 Alone-albumin tekemiseen. Tuota albumia varten Hynde työskenteli Black Keysin laulajan Dan Auerbachin ja hänen palkkaamiensa studiomuusikoiden kanssa.
Historia > Hate for Sale ja Relentles

Vuonna 2020 Walbournen, Wilkinsonin ja Chambersin muodostama kokoonpano julkaisi Pretendersin yhdennentoista albumin Hate for Sale. Sen lisäksi, että se oli Chambersin ensimmäinen studioesiintyminen sitten vuoden 2002, se merkitsi Walbournen nousua Hynden pääasialliseksi lauluntekijäkumppaniksi; hänet merkittiin Hynden kanssa säveltäjäksi jokaiseen kappaleeseen. Levy, jota pidettiin jonkinlaisena ”back-to-basics” -levynä, oli arvostelumenestys, ja se nousi myös Ison-Britannian listoille sijalle 29. Kolme vuotta myöhemmin Hynde-Walbournen luova yhteistyö jatkui Relentlessilla (2023).
The Pretendersin merkitys

Chrissie Hyndesta on tullut merkittävä feministinen ikoni näyttämällä naisille esimerkkiä rock-muusikkona. Silti hän on itse suhtautunut tällaiseen imagoon parhaimmillaankin ristiriitaisesti ja keskittynyt sen sijaan juhlistamaan alkuperäisen Pretendersin saavutuksia.
The Pretenders otettiin Rock & Roll Hall of Fameen vuonna 2005.
Muualla populaarikulttuurissa:

Pretendersin kappaleet ”Where Has Everybody Gone” ja ”If There Was a Man” soivat elokuvassa 007 vaaran vyöhykkeellä.
Diskografia > Studioalbumit

Pretenders (1979)
Pretenders II (1981)
Learning to Crawl (1984)
Get Close (1986)
Packed! (1990)
Last of the Independents (1994)
Viva el Amor (1999)
Loose Screw (2002)
Break Up the Concrete (2008)
Alone (2016)
Hate for Sale (2020)
Relentless (2023)
Diskografia > EP:t

Extended Play (1981)
Diskografia > Livealbumit

The Isle of View (1995)
Loose in L.A. (2003)
Live in London (2010)
Live in New York City (recorded 1998) (2011)
Diskografia > Kokoelma-albumit

The Singles (1987)
Greatest Hits (2000)
Pirate Radio (2006)
The Best of Pretenders (2010)
Kirjallisuutta

Nyman, Jake: ”The Pretenders”, Rocktieto. Osa 3 N–Z, s. 96.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Yhtyeen kotisivu
Pretenders Archives (Arkistoitu – Internet Archive)¨
Chrissie Hynde
Stevie Nicks ja Chrissie Hynde
Chrissie Hynde, 2013
Kosiv

| Kosiv (Kosów, Cosău) Косiв |
| --- | --- |
 lippu:  vaakuna
 Kosiv
 Koordinaatit: 48.3198°N, 25.0915°E 
Valtio:   Ukraina
Alue:  Ivano-Frankivskin alue
Piiri:  Kosivin piiri
Pinta-ala:  
 – Kokonaispinta-ala:  11,38 km²
Korkeus:  362 m
Väkiluku (2013):  8 543
Aikavyöhyke:  UTC+2
 – Kesäaika:  UTC+3
 
 kosivmr.if.ua 
Infobox OKVirheellinen NIMI-arvo: 
Kosiv (ukr. Косiв, puol. Kosów, romaniaksi Cosău) on kaupunki läntisessä Ukrainassa Ivano-Frankivskin alueella. Tämä 8 543 asukkaan kaupunki on noin 88 387 asukkaan (2013) Kosivin piirin ainoa kaupunki ja hallintokeskus. Kosiv on kuuluisa maalatun keramiikan perinteestään, joka liitettiin vuonna 2019 Unescon aineettoman kulttuuriperinnön luetteloihin.
Kosivin kaupunki panoraamakuvassa.
Aiheesta muualla

Kuvia tai muita tiedostoja aiheesta Kosiv Wikimedia Commonsissa
Ivano-Frankivskin alue
Päähallintopaikka: Ivano-Frankivsk




Piirit ja kaupunkipiirit:
Bohorodtšany | Boleh'iv | Dolyna | Halytš | Horodenka | Ivano-Frankivsk | Jaremtše | Kaluš | Kaluš | Kolomyja | Kolomyja | Kosiv | Nadvirna | Rohatyn | Rožnjativ | Snjatin | Tlumatš | Tysmenitsja | Verh'ovyna



Merkittäviä kaupunkeja:
Burštyn |
Dolyna |
Halytš |
Horodenka|
Kosiv |
Nadvirna |
Rohatyn |
Snjatyn |
Tlumatš |
Tysmenitsja
Tribute (Ozzy Osbourne)

| Tribute Ozzy Osbourne |
| --- | --- | --- |

Livealbumin tiedot
 Äänitetty : 1980-1981
 Julkaistu: 19. maaliskuuta 1987
 Tuottaja(t): Max Norman
 Tyylilaji: heavy metal
 Kesto: 73.28
 Levy-yhtiö: Epic Records
Listasijoitukset
  6.[lähde? ]   13.[lähde? ]   17.[lähde? ]
Ozzy Osbournen muut julkaisut
| The Ultimate Sin 1986 | Tribute 1987 | No Rest for the Wicked 1988 |
Tribute on Ozzy Osbournen vuonna 1987 julkaisema livealbumi, jonka hän julkaisi 1982 kuolleen kitaristinsa ja ystävänsä Randy Rhoadsin muistoksi. Albumi nousi top-10:neen Yhdysvalloissa ja on myynyt tuplaplatinaa. Albumista on julkaistu remasteroidut cd-painokset vuosina 1995 ja 2002. Kappale "Crazy Train" julkaistiin singlenä ja siitä tehtiin myös promovideo. Alkuperäisen vinyyli-julkaisun levypusseissa on paljon kuvia Rhoadsista ja yhtyeestä sekä myös kuvia Rhoadsin kitaroista ja nuottivihkoista. Kannesta löytyy myös Osbournen ja Rhoadsin äidin Delores Rhoadsin muistokirjoitukset.
Albumilla Rhoadsin kitaratyöskentely on hyvin esillä mm. "Suicide Solution"-kappaleella olevassa kitarasoolossa sekä klassis-vaikutteisessa akustisessa "Dee"-kappaleessa (studio-otto vuodelta 1980). Materiaalin julkaisua suunniteltiin jo vuonna 1982, mutta Rhoadsin kuoleman johdosta julkaisu hyllytettiin ja Osbourne julkaisi Speak Of The Devil -albumin, jolla hän versioi ex-yhtyeensä Black Sabbathin kappaleita.
Nauhoitus

Kaikki albumin kappaleet on otettu Clevelandin radiota varten nauhoitetulta esiintymiseltä 11. toukokuuta, 1981, mutta Rhoadsin kitarasoolo kappaleessa "Suicide Solution" on nauhoitettu Kanadan Montrealissa 28. heinäkuuta 1981 ja kappaleet "Goodbye To Romance" ja "No Bone Movies" Ison-Britannian Southamptonissa 2. lokakuuta 1980. Kappale "Dee" on varhainen 1980 keväällä nauhoitettu studioversio Osbournen debyyttialbumin Blizzard Of Ozzin samannimisestä kappaleesta.
Kappaleet

Kaikki kappaleet kirjoittaneet Osbourne/Daisley/Rhoads, paitsi 5 ja 13 Osbourne/Daisley/Rhoads/Kerslake, 9-11 Iommi/Ward/Butler/Osbourne ja
 14 Rhoads.
I Don't Know – 5.40
Crazy Train – 5.19
Believer – 5.08
Mr. Crowley – 5.37
Flying High Again – 4.17
Revelation (Mother Earth) – 5.58
Steal Away (The Night) – 8.04 (Sisältää rumpusoolon)
Suicide Solution – 7.46 (Sisältää kitarasoolon)
Iron Man – 2.50
Children of the Grave – 5.57
Paranoid – 2.59
Goodbye to Romance – 5.33
No Bone Movies – 4.02
Dee (Randy Rhoads studio out-takes) – 4.22
Muusikot

Ozzy Osbourne – laulu
Randy Rhoads – kitara
Rudy Sarzo – basso
Tommy Aldridge – rummut
Lindsay Bridgwater – koskettimet
Bob Daisley – basso (kpl 12-13)
Lee Kerslake – rummut (kpl 12-13)
Aiheesta muualla

Tribute (Ozzy Osbourne) Discogsissa. (englanniksi)
Albumi Tribute (Ozzy Osbourne) Encyclopaedia Metallum -sivustolla (englanniksi)
Ozzy Osbourne
| --- | --- |
Studioalbumit:   Blizzard of Ozz  Diary of a Madman  Bark at the Moon  The Ultimate Sin  No Rest for the Wicked  No More Tears  Ozzmosis  Down to Earth  Under Cover  Black Rain  Scream  Ordinary Man  Patient Number 9 
Livealbumit:   Mr. Crowley (live ep)  Speak of the Devil  Randy Rhoads Tribute  Just Say Ozzy  Live & Loud  Live at Budokan 
Kokoelmat:   Best of Ozz  (1989)  Ten Commandments (1990)  The Ozzman Cometh – The Best of Ozzy Osbourne  (1997)  The Essential Ozzy Osbourne  (kokoelma, 2003)  Prince of Darkness  (4 CD:n kokoelma, 2005)  Memoirs of a Madman 
Videot:   Speak of the Devil (video)  Bark at the Moon (video)  The Ultimate Ozzy  Wicked Videos  Don't Blame Me  Live & Loud (video)  Live At Budokan (DVD)
Ukontatar

| Ukontatar |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Kosteikkotattaret Persicaria
Laji::  lapathifolia
Kaksiosainen nimi
 Persicaria lapathifolia  (L.) Delarbre 
Synonyymit
 Polygonum lapathifolium L. 
Alalajit
 tulvaukontatar (subsp. brittingeri) (Opiz) Soó  rantaukontatar (subsp. lapathifolia)  rikkaukontatar (subsp. pallida) (With.) Á.Löve 
Katso myös
   Ukontatar Wikispeciesissä   Ukontatar Commonsissa 
Infobox OKNimi-testi OKIUCN-testi OK: 
Ukontatar (Persicaria lapathifolia) on tatarkasveihin kuuluva yksivuotinen kasvi. Suomessa kasvaa myös kaksi ukontattaren alalajia, joita on joskus pidetty omina lajeinaan, rantaukontatar (P. lapathifolia subsp. lapathifolia) ja peltoukontatar (P. lapathifolia subsp. pallida).
Ulkonäkö ja koko

Ukontatar on noin 10–80 senttimetriä korkea ruoho. Lehdet ovat suikeat, tylppiä tai teräväkärkisiä, alta nystyisiä, päältä kaljuja ja niissä on usein keskellä tumma täplä. Korvakkeet yhtyneet vartta ympäröiväksi tupeksi. Ukontattaren kukinto on pienistä vaaleanpunertavista tai -kellertävistä kukista muodostuva tiheä tähkä ja se kukkii heinä-elokuussa. Siemen on ruskea tai musta, 1,8–3 mm kiiltävä, pyöreä ja litistynyt pähkylä.
Ukontatar muistuttaa samankaltaista hanhentatarta (Persicaria maculosa), joka on Suomessa melko harvinainen.
Levinneisyys

Ukontatarta esiintyy koko Euroopassa ja laajasti koko pohjoisella maapallon puoliskolla. Ukontatar on hyvin yleinen tai yleinen koko Suomessa napapiirin korkeudelle ja Pohjois-Lapissa harvalukuinen.
Elinympäristö

Ukontatar kasvaa pelloilla, ojissa, kaatopaikoilla, joutomailla, pientareilla sekä erilaisilla kosteilla paikoilla ja se voi muodostaa tiheitäkin kasvustoja. Kasvi tekee runsaasti siemeniä ja levittäytyy helposti uusille kasvupaikoille.
Käyttö

Ukontatar on myrkyllinen, mutta silti sitä on käytetty lääkekasvina muun muassa ripuliin, reumatismiin, kihtiin ja keltatautiin.
Ukontatar rikkakasvina

Jos kasvia esiintyy runsaasti kasvimaalla tai kukkapenkissä, kielii se maan olevan savinen ja maanparannuksen tarpeessa. Kasvia pystyy torjumaan poistamalla vuosittaisia kukintoja ennen siementämistä, sillä kasvi on yksivuotinen. Kasvi ei lisäänny maahan jäänneistä juuren kappaleista.
Aiheesta muualla

Suomen Lajitietokeskus: Ukontatar (Persicaria lapathifolia)
Valokki – nettikasvio: Ukontatar (Persicaria lapathifolia)
ITIS: Polygonum lapathifolium (englanniksi)
United States Department of Agriculture (USDA): Polygonum lapathifolium (englanniksi)
Flora of North America: Persicaria lapathifolia (englanniksi)
Kristinusko Ranskan Polynesiassa

Tämä artikkeli kertoo kristinuskosta Ranskan Polynesiassa. Kristinusko on Ranskan Polyneisan suurin uskonto. Väestöstä 54 prosenttia kuuluu protestanttisiin kirkkoihin ja 30 prosenttia roomalaiskatoliseen kirkkoon.
Historia

Ranskan Polynesia sijaitsee Tyynenmeren polynesialaisessa osassa, jonka Ranska otti haltuunsa 1800-luvulla. Protestanttinen lähetystyö oli läsnä alueella jo ennen Ranskan siirtomaavaltaa. Evankelinen Maohi-kirkko on Ranskan polynesian suurin kirkko. Kirkko on ollut ydinvoiman vastaisen taistelun eturintamassa.
Kuivasilmäisyys

Vaikeasti kuivunut silmä
Kuivasilmäisyys on monimuotoinen ja taustaltaan monitekijäinen silmän pinnan sairaus tai oire. Sitä pidetään todennäköisesti yleisimpänä silmäsairautena. Eri tutkimustavoilla on päädytty esiintyvyysarvioihin, jotka ovat vaihdelleet välillä 5–50 %.
Syyt ja riskitekijät

Noin 90 %:ssa tapauksista kuivasilmäisyyden merkittävin taustatekijä on kyynelten liiallinen haihtuminen. Joskus kuivasilmäisyys kuitenkin johtuu riittämättömästä kyynelten erityksestä. Molemmat tekijät aiheuttavat kyynelnesteen väkevöitymistä, minkä seurauksena silmän pinta ärtyy ja siihen kehittyy tulehduksellisia muutoksia.
Kuivasilmäisyyden riskitekijöitä ovat korkeampi ikä, naispuolisuus, ilmastointi, sisäilman kuivuus, näyttöpäätetyö, silmän epäpuhtaudet, silmäluomen virheasento, silmän alueelle kohdistettu kirurgia, eräät silmäsairaudet, tietyt systeemiset sairaudet ja tiettyjen lääkkeiden käyttö. Kyynelnesteen eritys vähenee luontaisesti iän myötä, ja kuivasilmäisyys onkin yleisempää yli 40-vuotiailla kuin tätä nuoremmilla. Silmäsairauksista luomireunan tulehdus aiheuttaa kuivasilmäisyyttä. Vastaavia oireita voivat aiheuttaa allergiset reaktiot ja sarveiskalvon sairaudet. Systeemisistä sairauksista esimerkiksi fibromyalgiaan, reumaan ja Sjögrenin oireyhtymään liittyy kuivasilmäisyyden korkeampi esiintyvyys. A-vitamiinin puutos aiheuttaa kseroftalmiasta johtuvaa silmien kuivumista. Masennuksesta tai ahdistuneisuushäiriöstä kärsivillä kuivasilmäisyyden esiintyvyys on arviolta kaksinkertainen muuhun väestöön verrattuna. Selektiiviset serotoniinin takaisinoton estäjät ja trisykliset masennuslääkkeet voivat osaltaan aiheuttaa silmien kuivumista. Myös epätyypillisiin antipsykootteihin voi kuulua sivuvaikutuksena silmien kuivumista. Kuivasilmäisyyttä aiheuttavia tai pahentavia lääkkeitä voivat olla myös beetasalpaajat, nesteenpoistolääkkeet, jotkin silmänpainelääkkeet, e-pillerit, antihistamiinit ja silmätippojen säilöntäaineet. Kirurgisista toimenpiteistä taittovirheiden korjaamiseksi suoritetut laserleikkaukset aiheuttavat silmien kuivumista.
Esimerkiksi pöly ja tuuli voivat olla kuivasilmäisyyden oireita voimistavia ärsykkeitä. Myös vähäinen silmien räpyttely lisää oireita.
Oireet, diagnostiikka ja hoito

Kuivasilmäisyys ilmenee kuivuuden, väsymisen ja hiekan tai roskan tuntemuksina silmissä. Samalla silmä voi olla kirvelevä ja kutiava. Joskus kuivasilmäisyyteen voi liittyä silmien voimakasta vetistämistä ja vaihtelevaa näöntarkkuutta. Kuivuneiden silmien sisänurkissa voi esiintyä aamuisin tahmeaa eritettä.
Kuivasilmäisyyden hoito perustuu kostuttavien silmätippojen käyttöön ja sen tarkoitus on tulehdus- ja ärsytystilan rauhoittaminen. Usein silmätippoja on tarpeen annostella hoidon ensimmäisen kuukauden aikana vähintään 4–6 kertaa päivässä. Silmälääkärin seurannassa voidaan käyttää kortikosteroidisilmätippoja ja tarvittaessa aloittaa pitkäkestoinen hoito siklosporiinitipoilla. Pitkittynyt ja vaikea kuivasilmäisyys vaatii usein lisäselvityksiä, joissa biomikroskoopilla tutkitaan luomen reunan tilanne ja kyynelnesteen ominaisuudet. Tarvittaessa silmän pinnalle voidaan tehdä topografiatutkimus ja kyynelnesteen osmolaliteetti saatetaan mitata. Kyynelnesteen erityksen vähyys voidaan todeta Schirmerin testillä.
Kuivasilmäisyyden hoidossa hyödyksi on altistavien tekijöiden välttäminen mahdollisuuksien mukaan. Silmätippojen ohella saatetaan käyttää haihtumista estäviä suojalaseja. Lisäksi omega-3-valmisteista on todettu olevan hyötyä. Jos Meibomin rauhasissa todetaan tukkeutuminen, luomen reunan haudutteluhoidosta on usein hyötyä silmien kuivuudesta kärsivälle.
Kuvakudos

Metsästys alkaa, noin 1495–1505. Osa seitsemän kuvakudoksen sarjasta Yksisarvisen metsästys.
Kuvakudos eli seinäkudos on tavallisimmin kangaspuissa kudottu seinäverho tai muu koristetekstiili. Materiaalina käytetään yleensä villaa, rohdinta ja pellavaa sekä lisäksi muun muassa silkkiä ja metallilankaa.
Kuvakudosten aiheet otettiin aikanaan yleisimmin Raamatun tapahtumista, pyhimystaruista ja ritarirunoudesta. Ranska oli 1400-luvulla alan johtava maa, ja 1500-luvun vaiheilla painopiste siirtyi Brysseliin. Maineikkaimpia valmistajia ovat olleet ranskalainen Les Gobelins -tehdas (josta nimitys gobeliini), Beauvais'n tehdas sekä 1930-luvulla varsinkin J. lurcatin ansiosta uudistunut valmistus Aubussonissa.
Suomessa on säilynyt muun muassa Wismarissa 1500-luvun loppupuolella kudottu raamatullisaiheinen ns. Uudenkaupungin seinäverho (nyk. Kansallismuseossa).
1900-luvun vaihteessa alkoivat suomalaiset taiteilijat muun muassa Väinö Blomstedt, Hugo Simberg ja Akseli Gallen-Kallela suunnitella kuvakudoksia. Myöhempien aikojen taiteilijoista huomattavimpia ovat Margareta Ahlstedt-Willandt, Eva Anttila, Dora Jung, Maija Kansanen, Laila Karttunen, Oili Mäki, Irja Mikkola ja Kirsti Rantanen.
Universal Satan

| Universal Satan Turmion Kätilöt |
| --- | --- | --- |

Studioalbumin tiedot
 Julkaistu: 14. syyskuuta 2018
 Formaatti: CD, LP
 Tyylilaji: industrial metal
 Kesto: 46.14
 Levy-yhtiö: Osasto-A
Listasijoitukset
  Suomen virallinen lista: 1.    Fyysinen albumilista 8. 
Turmion Kätilöiden muut julkaisut
| Dance Panique 2017 | Universal Satan 2018 | Global Warning 2020 |
Singlet albumilta Universal Satan
 ”Sikiö” Julkaistu: 20. huhtikuuta 2018  ”Faster Than God” Julkaistu: 17. elokuuta 2018
Universal Satan on Turmion Kätilöiden kahdeksas studioalbumi, joka julkaistiin 14. syyskuuta 2018. Albumi meni suoraan Suomen virallisen listan ykköseksi viikolla 38/2018.
Taustaa

Albumin valmistumista edelsi yhtyeen huhtikuussa 2018 Facebook-sivullaan antama vapaa mediatiedote, jossa kerrottiin syksyllä 2017 tehdystä päätöksestä hajottaa yhtye vuoden lopussa, koska ”olisi oikea aika alkaa tutustumaan paremmin vaimoihinsa ja perheisiinsä” ja ”disko ei sovi aikuisille miehille”. Samassa tiedotteessa kuitenkin ilmoitettiin, että syksyllä 2018 julkaistaisiin uusi albumi Universal Satan, jonka ensisingle ”Sikiö” kuultiin tiedotteen julkaisupäivämäärällä Radio Rockilla.
Albumilla vierailee näyttelijälegenda Heikki Kinnunen.
Kappaleet

Verenperintö – 5.02
Itseensäsekaantuja – 3.19
Sikiö – 3.56
Love is Dead – 4.03
Viimeinen matka – 4.03
Helvetin torvet – 5.13
Rangaistus – 3.44
Suurempi voima – 4.31
Saatanan siunaama – 4.33
Faster Than God – 3.31
To Be Contiuned 4, Je Taime – 4.19
Arvostelut

Kaaoszine: 9+/10
Keskisuomalainen:
Soundi:
V2:
Kun jälleensynnyin hirviönä

Kun jälleensynnyin hirviönä (jap. 転生したらスライムだった件, Tensei Shitara Slime Datta Ken) on Fusen kirjoittama light novel -sarja, joka on sovitettu manga- ja animeversioksi. Light novel -version julkaisu alkoi vuonna 2014. Sarjasta on myös tehty useita spinoff-sarjoja. Mangaversion on piirtänyt Taiki Kawakami ja sarjaa on julkaistu vuodesta 2015 lähtien.
Mangaa julkaisee suomeksi Sangatsu Manga vuodesta 2020 alkaen. Yasuhito Kikuchin ohjaaman animesarjan esittäminen alkoi vuonna 2018.
Juoni

37-vuotias Satoru Mikami asuu yksin ilman tyttöystävää ja on tyytymätön elämäänsä. Eräänä päivänä hän kuolee ryöstäjän käsissä ja herää uudestaan toisessa maailmassa limahirviönä.
Kristinusko Päiväntasaajan Guineassa

Tämä artikkeli kertoo kristinuskosta Päiväntasaajan Guineassa. Kristinusko on Päiväntasaajan Guinean suurin uskonto. Suurin kirkkokunta on roomalaiskatolinen kirkko, johon kuuluu 88 prosenttia väestöstä. Protestanttisiin kirkkoihin kuuluu 5 prosenttia väestöstä.
Historia

Päiväntasaajan Guinea oli yksi harvoista Espanjan siirtomaista Afrikassa. Kristinusko saapui alueelle siirtomaa-ajan aikana ja katolinen kirkko on edelleen maan enemmistökirkko. Valtio itsenäistyi vuonna 1968 ja maata hallitsi diktatuuri vuoteen 1979. Diktatuurin aikana kristittyjä ja kirkkojen toimintaa häirittiin, ateismia editettiin aktiivisesti ja uskonnonvapautta rajoitettiin. Vallankaappauksen jälkeen vainot rauhoittuivat. 1980-luvulta lähtien helluntailaisten, karismaattisten ja evankelisten kristittyjen määrä on kasvanut runsaasti.
Kirkkojenväliset järjestöt

Muutamat pienet protestanttiset kirkot ovat muodostaneet yhteisen neuvoston.
Lassi

Lassi tarkoittaa seuraavia:
Lassi, miehen nimi
Lassi, 6-vuotias poika Lassi ja Leevi -sarjakuvassa
lassi, intialainen juoma
Lassi, kaupunki Kreikassa
Lassi, kylä Emmastessa, Virossa
Lassi, kylä Salmessa, Virossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lassi”, voi hakea sivunnimihaulla, laajalla sivunnimihaulla tai tekstihaulla.